Nr. L 115/83 1. 5. 84 De Europæiske Fællesskabers Tidende II (Retsakter hvis offentliggørelse ikke er obligatorisk) RÅDET RÅDETS BESLUTNING af 27. april 1984 om ydelse af støtte til privat oplagring på kort sigt af bordvin og druemost i Frankrig og Italien * (84/230/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, tredje afsnit, under henvisning til de begæringer, der er indgivet af regeringen for Den franske Republik og regeringen for Den italienske Republik, og ud fra følgende betragtning : Der foreligger ganske særlige omstændigheder af en art, der berettiger ydelse af støtte til privat oplagring på kort sigt af bordvin og druemost; denne støtte bør derfor betragtes som forenelig med fællesmarkedet for produktionsåret 1984/1985 — VEDTAGET FØLGENDE BESLUTNING : Artikel I National støtte til privat oplagring på kort sigt af bordvin og druemost i Frankrig og Italien er tilladt for produktionsåret 1984/1985. Artikel 2 Denne beslutning er rettet til Den franske Republik og Den italienske Republik. Udfærdiget i Bruxelles, den 27. april 1984. På Rådets vegne M. ROCARD Formand